Text file: 8878.txt
author: verso verso
downvotes: 2
end consideration date: 2018-01-12
id: '8878'
number comments: 3
number views: 3005
proposal type: Odziv pristojnega organa
response: "Odziv Ministrstva za okolje in prostor\nPrenova stavb je lahko kompleksen\
  \ gradbeni poseg. Tudi energetska prenova - zamenjava fasade, ki lahko vpliva na\
  \ druge bistvene zahteve (po\u017Earno varnost, mehanska odpornost in stabilnost,\
  \ zvo\u010Dna za\u0161\u010Dita...). Zato v vseh razvojnih dokumentih, ki jih pripravljajo\
  \ razli\u010Dna ministrstva opozarjamo na potrebo po celoviti prenovi stavb in na\
  \ upo\u0161tevanje trajnostnih kriterijev pri tem. Na dveh podro\u010Djih  - energetski\
  \ prenovi javnih stavb, ki jih financira Ministrstvo za infrastrukturo in pri prenovah,\
  \ ki jih financira Eko sklad smo s svojimi pobudami delno uspeli in se prenove delajo\
  \ oziroma ocenjujejo bolj celostno.\nPri posegih v stavbe v zasebni lasti pa se\
  \ sre\u010Damo z nevarnostjo prekomernega poseganja v zasebno lastnino. Zaenkrat\
  \ nimamo pravne podlage, ki bi lastniku - investitorju, ki \u017Eeli opraviti le\
  \ \xBBdelno vzdr\u017Eevanje\xAB nalo\u017Eila bolj temeljito (in s tem dra\u017E\
  jo) prenovo, ne glede na to, da bi bil objekt po taki celoviti prenovi bolj varen.\
  \ Gradbeni zakon v \u010Detrtem odstavku 15. \u010Dlena dolo\u010Da: \xBBObjekti\
  \ se rekonstruirajo, vzdr\u017Eujejo ali se jim spreminja namembnost tako, da so\
  \ izpolnjene bistvene in druge zahteve, ki veljajo v \u010Dasu spreminjanja objekta,\
  \ pri \u010Demer se preverjanje izpolnjevanja teh zahtev omeji na tiste bistvene\
  \ in druge zahteve, ki so predmet spreminjanja objekta.\xAB To pomeni, da zahtevka\
  \ stranke nih\u010De ne sme \u0161iriti na druge dele objekta (ki niso predmet prenove,\
  \ kot si jo je zamislil investitor), prenovljeni deli objekta, pa morajo biti izvedeno\
  \ tako, da so spo\u0161tovani vsi veljavni gradbenotehni\u010Dni in drugi predpisi.\n\
  Skrben investitor bo zato skupaj z izbranim izvajalcem, in morda celo s projektantom\
  \ (\u010De sam tega znanja nima) preveril, da predvidena prenova ne bo negativno\
  \ vplivala na obstoje\u010Di objekt. Vgradnja po\u017Earnih stopnic predstavlja\
  \ rekonstrukcijo objekta in se izvede, kadar se investitor odlo\u010Di za tovrstno\
  \ rekonstrukcijo objekta. Izbrani projektant bo pri projektiranju moral upo\u0161\
  tevati tudi veljavne po\u017Earne predpise in bo predvidel tudi po\u017Earna stopni\u0161\
  \u010Da, \u010De je to potrebno za zagotovitev varne evakuacije in dostopa gasilcev.\n\
  \ "
response date: 2018-07-04
response due date: null
sent date: 2017-12-22
title: "pred prenovo stavb preveriti potresno ogro\u017Eenost stavbe in \u0161ele\
  \ nato ocena prihrankov fasade"
upvotes: 17
url: https://predlagam.vladi.si/predlog/8878
